Tamarut deg ungal-is tewwi-d ɣef talsa d wamek i ilaq ad tili, tbeyyen-d ayagi s yiwudam n wungal d wassaɣen i ten-yezdin ad d-bedreɣ kra seg-sen; tadukli, tayri, tagmat, aqbal n yimdanen d usterḥeb yis-sen, seg yidis-nniḍen tewwi-d ɣef yimdanen ur nsɛi talsa neɣ icenga n talsa am wakken i as-t-semma tmarut, icenga n talsa deg ungal d wid ineqqen arrac imecṭaḥ, d wid ineqqen tilmeẓyin yeɣran, icenga-agi ur tent-tettwali ara d imdanen, imi win yessawḍen yexdem lbaṭel deg yimdanen iḥarremiten si tudert.